מיקיילה מקמנוס

מיקיילה מקמנוס (באנגלית: Michaela McManus; נולדה ב-20 במאי 1983) היא שחקנית אמריקאית.

 ראשית חייה 
מקמנוס נולדה בווריק, רוד איילנד, שבארצות הברית. היא בתם של ג'יימס "ג'ים" ופטרישיה מקמנוס. מקמנוס היא בוגרת אוניברסיטת פורדהאם, היא למדה בתוכנית המשחק של אוניברסיטת ניו יורק לפני שעזבה כדי להמשיך בקריירה שלה בלוס אנג'לס שבקליפורניה. מקמנוס היא ממוצא אירי.

 קריירה 
בשנת 2008, היא הצטרפה לצוות השחקנים של העונה החמישית של "מגרש ביתי" בתפקיד לינדזי שטראוס, מושא אהבתו של לוקאס סקוט (צ'אד מייקל מארי). באותה שנה, לאחר שסיימה את עבודתה ב"מגרש ביתי", היא שיחקה בתפקיד אורח בעונה החמישית של "CSI: ניו יורק". באותה שנה היא הצטרפה לצוות השחקנים של העונה העשירית של "חוק וסדר: מדור מיוחד" בתפקיד עוזרת התובעת המחוזי קים גרייליק. היא הודחה בפתאומיות מ"חוק וסדר: מדור מיוחד" באמצע העונה העשירית, כאשר חזרה דמותה של העוזרת לתובע המחוזי אלכסנדרה קאבוט (סטפני מארץ'). עם זאת, מקמנוס המשיך להופיע בכותרים הראשיים של העונה העשירית, ומאוחר יותר אושר שמקמנוס לא תחזור לעונה ה-11 של "חוק וסדר: מדור מיוחד".

מאז, היא גילמה תפקידי אורח בסדרות כגון: "קאסל", "CSI: מיאמי", "יומני הערפד" ו"הוואי חמש-אפס". היא גם הופיעה בקליפ "Glad You Came" של להקת The Wanted. בשנת 2012, היא כיכבה בתור טארה בסדרה "להתעורר" של רשת NBC, ובשנת 2015 היא כיכבה בתור גרייס קארן בסדרה "מזל דלי" של אותה הרשת. בשנת 2017, מקמנוס גילמה שני תפקידים משניים, בסדרת הטלוויזיה "אריות הים" בתור אלנה הייז, ובסדרת הטלוויזיה "האורוויל" בתור טליה. בשנת 2019, היא הופיעה בסדרה של NBC, "הכפר" בתור שרה קמפבל.

בנובמבר 2020, מקמנוס לוהקה לתפקיד חוזר בעונה השלישית של סדרת המותחן הפסיכולוגי "את" של נטפליקס. משנת 2023 עד שנת 2025, מקמנוס שיחקה בתפקיד חוזר בסדרה "מוקד 911: טקסס", בה היא גילמה את קנדרה הארינגטון.

 חיים אישיים 
מקמנוס נישאה לתסריטאי והמפיק מייק דניאלס ב-3 ביוני 2011.David, Mark (June 7, 2013) . Variety.com בינואר 2014, מקמנוס הודיעה שהיא מצפה לילדם הראשון, שנולד מאוחר יותר באותה שנה. ילדם השני נולד בשנת 2016. ילדם השלישי נולד בשנת 2021.

מקמנוס היא אחותם של יוצרי הסרטים קווין ומתיו מקמנוס.

 פילמוגרפיה 
 קולנוע 
שנהפרויקטתפקיד הערות 2006Cosa Bella אשתו של הברמן סרט קצר השקר היפה 2007I Graduated, But... 2009 אתה לא חייב לאהוב אותיבת זוג 2011 בערך חמישים  אליקסבית קפה  אשת הסרט 2012 מלכי הלוויות  פטרישיה גילמור 2015 אל תוך מבוך הגריזלי  קיילי 2016 אהבה מוצאת אותך ביום האהבה  קנדי בליין 2020 צליל האי בלוק  אודרי 2025 רדוקס רדוקס  איירין קלי

 טלוויזיה 
שנהפרויקטתפקידהערות2008מגרש ביתילינדזי שטראוסתפקיד חוזר; 17 פרקיםCSI: ניו יורקסוזן מונטגומריפרק: "Turbulence"2008–2009חוק וסדר: מדור מיוחדקים גרייליקתפקיד ראשי (עונה 10); 13 פרקים2009קאסלסקרלט פרייספרק: "Love Me Dead"CSI: מיאמיקרוליין ברסטוןפרק: "Kill Clause"2010Nomadsדונהסרט טלוויזיה2011יומני הערפדג'ולסתפקיד חוזר; 6 פרקיםהוואי חמש-אפסגב' רוברטספרק: "E Malama"2012להתעוררטארהתפקיד ראשי; 3 פרקים2012–2013קשיחות הכרחית נואל סאריספרקים: "A Load of Bull", "All the King's Horses", "Regret Me Not", "There's the Door"2013CSIקלי ניבנספרק: "Dead of the Class"2015מזל דלי גרייס קארןתפקיד ראשי; 11 פרקים2017–2018, 2022אריות היםאלנה הייסתפקיד חוזר; 10 פרקים2017–2022האורווילטליה / סגן ג'נל טיילר5 פרקים2018הקוסמים קאליפרק: "Will you play with me?"2019הכפר שרהתפקיד ראשי2021אתנטלי אנגלר2 פרקים2023–2025מוקד 911: טקססקנדרה הארינגטוןתפקיד חוזר

 קישורים חיצוניים 

 הערות שוליים 

קטגוריה:בוגרי אוניברסיטת ניו יורק
קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת פורדהם
קטגוריה:אמריקאיות שנולדו ב-1983
קטגוריה:אמריקאים שנולדו ב-1983